ΓΡΑΠΤΗ ΕΡΩΤΗΣΗ E-0052/00

υποβολή: Paulo Casaca (PSE) προς την Επιτροπή

(20 Ιανουαρίου 2000)

Θέμα: Η καλλιέργεια καπνού στις Αζόρες και η αναθεώρηση του προγράμματος Poseima

Η Ευρωπαϊκή Επιτροπή, μέσω του Κανονισμού (ΕΚ) 2848/98(1) της Επιτροπής, ρύθμισε τις προϋποθέσεις εξαγοράς ποσοστώσεων του καπνού που θεσπίζει ο κανονισμός (ΕΟΚ) αριθ. 2075/92(2).

Η κανονιστική ρύθμιση της Επιτροπής δεν περιλαμβάνει καμία ρύθμιση ειδικά προσαρμοσμένη στις ιδιαιτερότητες των εξόχως απόκεντρων περιοχών, και ειδικότερα των συνθηκών που επικρατούν στην Αυτόνομη Περιοχή των Αζορών.

Στην Αυτόνομη Περιοχή των Αζορών κανένας παραγωγός δεν καλλιεργεί αποκλειστικά καπνό, στο βαθμό που η εν λόγω καλλιέργεια πραγματοποιείται εκ περιτροπής. Οι βασικές γεωργικέςποδομές, όπως οι εγκαταστάσεις αποξήρανσης, ανήκουν και διευθύνονται από τοπικές επιχειρήσεις οι οποίες αγοράζουν και μεταποιούν τον καπνό των Αζορών.

Η εφαρμογή των κανονιστικών διατάξεων της Επιτροπής για την εξαγορά των ποσοστώσεων επιτρέπει σε έναν παραγωγό, ο οποίος ευκαιριακά κατέχει την εκ περιτροπής ποσόστωση παραγωγής, να επωφελείται μιας πλήρους αποζημίωσης.

Επιπροσθέτως, η συνέχιση της εξαγοράς ποσοστώσεων στην Αυτόνομη Περιοχή των Αζορών θέτει σε σοβαρό κίνδυνο τη δυνατότητα συνέχισης της δραστηριότητας της καπνοπαραγωγής.

Η παραγωγή καπνού είναι δυνατή μόνον εφόσονπάρχουν αγοραστές για το προϊόν, οι οποίοι θα εξακολουθήσουν να αγοράζουν τον καπνό από τους παραγωγούς και να διατηρούν τις εγκαταστάσεις πρωτογενούς επεξεργασίας των φύλλων (όπως η αποξήρανση) μόνονπό τον όρο η παραγωγή να μη μειωθεί σε ασύμφορα χαμηλά επίπεδα. Αν αυτό συμβεί, τότε οι αγοραστές θα τερματίσουν τη δραστηριότητά τους και με αυτήν θα τερματισθεί και κάθε άλλη αγροτική δραστηριότητα καπνοπαραγωγής.

Έχονταςπόψη τα προαναφερθέντα, δεν θεωρεί η Ευρωπαϊκή Επιτροπή ότι θα ήταν σκόπιμο να συμπεριλάβει στο σύνολο των προς αναθεώρηση κανονισμών, με αφορμή τη διαδικασία της Κολωνίας, μια κανονιστική ρύθμιση που να αφορά τον καπνό;

(1) ΕΕ L 358 της 31.12.1998, σελ. 17.

(2) ΕΕ L 215 της 30.7.1992, σελ. 70.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0038/00, E-0043/00, E-0044/00, E-0045/00, E-0046/00, E-0047/00, E-0048/00, E-0049/00, E-0050/00, E-0051/00 και E-0052/00

(28 Φεβρουαρίου 2000)

Το αξιότιμο Μέλος του Κοινοβουλίουπέβαλε με ολόκληρη σειρά ερωτήσεων όσον αφορά το πρόγραμμα Poseima σχετικά με τις Αζόρες.

Αναφορικά με την έκθεση της Επιτροπής για τα μέτρα που θεσπίζονται για την εφαρμογή του άρθρου 299 (πρώην άρθρο 227) παράγραφος 2 της Συνθήκης ΕΚ, η έκθεση αυτή βρίσκεται στο στάδιο της σύνταξης.

Στο παρόν στάδιο της διαδικασίας, η Επιτροπή δεν μπορεί, κατά συνέπειαν, να απαντήσει στις ερωτήσεις που τέθηκαν από το αξιότιμο Μέλος του Κοινοβουλίου όσον αφορά το περιεχόμενο της έκθεσης αυτής πριν την έγκρισή της από την Επιτροπή.

Τέλος, όσον αφορά το πρόγραμμα εργασίας της Επιτροπής για το έτος 2000, το πρόγραμμα αυτό προβλέπει τηνποβολή στο Συμβούλιο και στο Κοινοβούλιο έκθεσης σχετικά με την εφαρμογή του κανονισμού (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόνταπέρ των Αζορών και της Μαδέρας(1) (Poseima) που αφορούν τον γεωργικό τομέα του Poseima, τα οποία θα συνοδεύονται, ενδεχομένως, από προτάσεις προσαρμογής που θα καθίσταντο αναγκαίες για την επίτευξη των στόχων του προγράμματος αυτού. Το σύνολο των μέτρων σχετικά με τη γεωργία των Αζορών θα εξετασθεί στο πλαίσιο αυτό.

(1) ΕΕ L 173 της 27.6.1992.